
Lietuvos Raudonojo Kryžiaus draugija


NEPERKANČIOSIOS ORGANIZACIJOS
PIRMOS PAGALBOS TEIKIMO PRIEMONIŲ PIRKIMAS

Pirkimo Nr. VP_24


Lietuvos Raudonojo Kryžiaus draugija (toliau – LRK) skelbia konkursą įsigyti pirmos pagalbos teikimo priemones.
Konkursas skelbiamas interneto tinklapyje www.redcross.lt. 
Kilus klausimams kreiptis el. paštu uzsakymai@redcross.lt


	Pirkimo objektas  
	Pirmos pagalbos teikimo priemonės
Priemonės bus naudojamos pasiruošimo ekstremalioms situacijoms savanoriams teikiant pirmą pagalbą.

	Pirkimo objekto techniniai ir (ar) funkciniai reikalavimai ir (arba) norimo rezultato apibūdinimas 

	Žr. konkurso sąlygų 1 priedą


	Pirkimo sąlygos 
	Pasiūlymą sudaro pateiktų dokumentų elektroninėje formoje visuma: 

· užpildytas ir pasirašytas 1 priedas – techninė specifikacija;
· užpildyta ir pasirašyta pasiūlymo forma, parengta pagal šio kvietimo 2 priedą;
· jungtinės veiklos sutartis arba tinkamai patvirtinta jos kopija, jei pasiūlymą pateikia jungtinės veiklos sutarties pagrindu veikianti ūkio subjektų grupė.

Perkamos prekės turi būti pristatytos nurodytu adresu Lietuvoje.

Preliminarus planuojamas įsigyti prekių kiekis ir numatoma pirkimo vertė:
Stuburo imobilizavimo lentų komplektai – 8vnt., planuojama bendra pirkimo vertė – 1320 eur su PVM
Lankstūs evakuaciniai transportavimo neštuvai – 12 vnt., planuojama bendra pirkimo vertė – 1200 eur su PVM
Atrauminiai neštuvai - 12 vnt., planuojama bendra pirkimo vertė – 2280 eur su PVM

Tiekėjas gali siūlyti lygiaverčius sprendinius. Lygiavertiškumas pagrindžiamas gamintojo techniniais dokumentais, bandymų ataskaitomis ar kitais patikimais įrodymais.
Pirkimo objektas skaidomas į dalis. Tiekėjas gali pateikti pasiūlymą vienai, kelioms arba visoms pirkimo dalims. Kiekviena pirkimo dalis bus vertinama atskirai, o laimėtojas nustatomas pagal mažiausią pasiūlytą kainą, jei pasiūlymas atitinka visus tai pirkimo daliai nustatytus techninius reikalavimus. 

Tiekėjai pasiūlyme turi nurodyti, kokia pasiūlyme pateikta informacija yra konfidenciali. Tiekėjų pateikta konfidenciali informacija tretiesiems asmenims neatskleidžiama, išskyrus teisės aktų nustatytus atvejus.

Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. 

	Pirkimo būdas 
	Konkursas	

	Pasiūlymų pateikimo data, vieta ir laikas 
	Pasiūlymas turi būti pateiktas iki 2026 m. rugsėjo 28 d. 17.00 val.  el. paštu uzsakymai@redcross.lt

	Nustatyti reikalavimai tiekėjo kvalifikacijai 
	Kvalifikaciniai reikalavimai tiekėjams 
	Kvalifikaciją įrodantys dokumentai  


	
	Tiekėjas turi būti teisėtai įsteigtas arba registruotas ES arba EEE vakstybėje ir turėti teisę tiekti pirkimo objektą.
	Tiekėjo laisvos formos deklaracija, kuria patvirtinama, kad tiekėjas yra teisėtai įsteigtas arba registruotas ES ar EEE valstybėje ir turi teisę vykdyti veiklą, reikalingą pirkimo objektui tiekti. LRK pasilieka teisę, esant poreikiui, paprašyti pateikti šią informaciją patvirtinančius dokumentus.

	Vertinimo kriterijus 
	Atitiktis techniniams reikalavimams. Mažiausia kaina.

	Sutarties sudarymas
	Su pirkimą laimėjusiu tiekėju pasirašoma pirkimo pardavimo sutartis. Sutarties šablonas pateiktas priede nr. 3

TECHNINĖ SPECIFIKACIJA 

	Eil. Nr.

	Įrangos / parametro/sąlygos pavadinimas
	Reikalaujamų parametrų ir sąlygų reikšmės
	Tiekėjo siūlomų parametrų ir sąlygų reikšmės

	1.
	Stuburo imobilizavimo lentų komplektai.
	Perkamos 8 stuburo imobilizavimo lentos. 
6 lentos komplektuojamos su ne mažiau kaip trimis  reguliuojamais paciento fiksavimo diržais. 
2 lentos komplektuojamos su daugkartine “spider” tipo arba lygiaverte daugiataške paciento fiksavimo sistema ir galvos imobilizatoriumi. 
Visos komplekto dalys turi būti tarpusavyje suderinamos ir paruoštos naudoti be papildomų privalomų pirkimų.
	

	1.1.
	Bendrieji reikalavimai.
	Prekės turi būti naujos, nenaudotos, neeksponuotos ir be defektų.
	

	
	
	Komplektas arba atskiros jo dalys, kurios pagal gamintojo paskirtį yra medicinos priemonės, turi atitikti Reglamentą (ES) 2017/745, būti paženklintos CE ženklu ir turėti ES atitikties deklaraciją.
	

	
	
	Naudojimo ir priežiūros instrukcijos pateikiamos lietuvių kalba; gali būti papildomai pateiktos anglų kalba.
	

	
	
	Lenta, fiksavimo sistema ir galvos imobilizatorius turi būti daugkartiniai, valomi ir dezinfekuojami pagal gamintojo instrukciją.
	

	1.2.
	Lentos reikalavimai.
	Konstrukcija: vientisa ir standi, be medinių bei korozijai neatsparių atvirų dalių.
	

	
	
	Medžiaga: didelio tankio polietilenas HDPE arba lygiavertė smūgiams, drėgmei ir dezinfekavimo priemonėms atspari medžiaga.
	

	
	
	Matmenys: ilgis 180-188 cm, plotis 43-47 cm, storis ne didesnis kaip 7 cm.
	

	
	
	Svoris: ne didesnis kaip 9 kg be fiksavimo sistemos ir galvos imobilizatoriaus.
	

	
	
	Leistina apkrova: ne mažesnė kaip 180 kg.
	

	
	
	Plūdrumas: lenta turi plūduriuoti vandenyje ir pagal gamintojo paskirtį tikti gelbėjimo darbams vandenyje.
	

	
	
	Rankenos: ne mažiau kaip 12 integruotų rankenų perimetre; angos turi tikti nešimui su pirštinėmis ir fiksavimo sistemos tvirtinimu.
	

	
	
	Diagnostinis suderinamumas: lentos konstrukcija turi būti pralaidi rentgeno spinduliams; galimi tik nedideli artefaktai tvirtinimo elementų vietose.
	

	
	
	Paviršius: nesugeriantis skysčių, lygus, plaunamas ir tinkamas dezinfekuoti gamintojo nurodytomis priemonėmis.
	

	
	
	Spalva: ryški oranžinė, geltona arba kita lygiavertė didelio matomumo spalva.
	

	
	
	Suderinamumas: gamintojo patvirtintas suderinamumas su siūloma daugiataške fiksavimo sistema ir galvos imobilizatoriumi.
	

	
	
	Ženklinimas: pažymėtas gamintojas, modelis, partija arba serija, didžiausia apkrova ir CE ženklas.
	

	1.3.
	Daugiataškės paciento fiksavimo sistemos reikalavimai.

	Tipas: spider tipo arba lygiavertė vientisa daugiataškė diržų sistema su išilginiu centriniu diržu ir skersiniais fiksavimo diržais.
	

	
	
	Fiksavimo zonos: sistema turi fiksuoti bent pečių ir krūtinės, dubens, šlaunų arba kelių bei blauzdų arba čiurnų sritis.
	

	
	
	Tvirtinimo taškai: ne mažiau kaip 8 tvirtinimo prie lentos taškai; tvirtinimas turi tikti siūlomos lentos rankenų angoms.
	

	
	
	Reguliavimas: diržų ilgis reguliuojamas, kad sistemą būtų galima naudoti skirtingo kūno sudėjimo suaugusiesiems; diržų galai lengvai valdomi su apsauginėmis pirštinėmis.
	

	
	
	Užsegimas: greitai atsegamos plastikinės ar lygiavertės sagtys arba kontaktinė tvirtinimo sistema; užsegimai atsparūs daugkartiniam naudojimui.
	

	
	
	Identifikavimas: skirtingų kūno zonų diržai pažymėti spalvomis, užrašais arba kitu aiškiu būdu, palengvinančiu greitą uždėjimą.
	

	
	
	Medžiaga: tvirta sintetinė juosta, nesugerianti arba minimaliai sugerianti skysčius, atspari valymui ir dezinfekcijai.
	

	
	
	Konstrukcija: be aštrių briaunų ir neapsaugotų metalinių dalių paciento pusėje; sistema neturi uždengti lentos nešimo rankenų.
	

	1.4.
	Galvos imobilizacijos reikalavimai.
	Komplektacija: pagrindo dalis, du reguliuojami šoniniai galvos blokai ir ne mažiau kaip du galvos fiksavimo diržai kaktos bei smakro srityse.
	

	
	
	Suderinamumas: pagrindas patikimai tvirtinamas prie siūlomos lentos ir naudojimo metu nejuda; galvos blokai reguliuojami pagal paciento galvos plotį.
	

	
	
	Stebėjimas: šoniniuose blokuose turi būti ausų angos arba lygiavertė galimybė stebėti ausų sritį ir bendrauti su pacientu.
	

	
	
	Medžiaga: vandeniui ir kūno skysčiams atspari, nesugerianti, plaunama ir dezinfekuojama; pakankamai minkšta, kad nebūtų kietų spaudimo briaunų.
	

	
	
	Diagnostinis suderinamumas: gamintojo deklaruotas tinkamumas naudoti atliekant rentgenografiją arba konstrukcija, nesudaranti reikšmingų trukdžių tiriamoje srityje.
	

	
	
	Fiksavimo diržai: reguliuojami, greitai atsegami ir pakeičiami; neturi uždengti akių ar trukdyti kvėpavimo takų stebėjimui.
	

	1.5.
	Atitiktis ir dokumentai.
	Pateikiama gamintojo techninė dokumentacija, patvirtinanti lentos matmenis, svorį, apkrovą, plūdrumą, medžiagą ir visų trijų komplekto dalių tarpusavio suderinamumą.
	

	
	
	Pateikiama ES atitikties deklaracija pagal Reglamentą (ES) 2017/745 komplektui arba kiekvienai medicinos priemonei atskirai.
	

	
	
	Jeigu gamintojas deklaruoja atitiktį EN 1865-1 ar lygiaverčiam standartui, pateikiama tai patvirtinanti deklaracija arba bandymų dokumentas. Priimami ir kiti patikimi įrodymai, pagrindžiantys visus šios specifikacijos reikalavimus.
	

	
	
	Pasiūlyme pateikiama kiekvienos komplekto dalies nuotrauka arba techninis brėžinys ir aiškus komplektacijos sąrašas.
	

	1.6.
	Pristatymas ir garantija.
	Pristatomos 8 vienodo modelio stuburo imobilizavimo lentos: 6 lentos komplektuojamos su ne mažiau kaip trimis reguliuojamais paciento fiksavimo diržais, 2 lentos – su daugkartine „spider“ tipo arba lygiaverte daugiataške paciento fiksavimo sistema ir galvos imobilizatoriumi. 
To paties tipo fiksavimo sistemos ir galvos imobilizatoriai turi būti tarpusavyje pakeičiami tarp visų lentų.
	

	
	
	Priėmimo metu patikrinama, ar Spider tipo sistema pritvirtinama prie lentos visuose numatytuose taškuose, galvos imobilizatorius nejuda, o visos rankenos lieka tinkamos nešimui.
	

	
	
	Tiekėjas surengia ne trumpesnį kaip 60 minučių praktinį instruktažą: lentos naudojimas, daugiataškės sistemos uždėjimo seka, galvos imobilizavimas, saugus atlaisvinimas, valymas ir kasdienė patikra.
	

	
	
	Garantija visoms komplekto dalims – ne trumpesnė kaip 24 mėnesiai nuo priėmimo dienos.
	

	2.
	Lankstūs evakuaciniai transportavimo neštuvai.
	Perkama 12 lanksčių evakuacinių neštuvų, skirtų pacientui nešti ribotoje erdvėje ir, kai tai leidžia gamintojo instrukcija, trumpą atstumą tempti žeme.
	

	2.1.
	Bendrieji reikalavimai.
	Prekės turi būti naujos, nenaudotos, neeksponuotos ir be defektų.
	

	
	
	Jeigu prekė pagal paskirtį yra medicinos priemonė, ji turi atitikti Reglamentą (ES) 2017/745, būti paženklinta CE ženklu ir turėti ES atitikties deklaraciją.
	

	
	
	Naudojimo ir priežiūros instrukcijos pateikiamos lietuvių kalba; gali būti papildomai pateiktos anglų kalba.
	

	
	
	Visos komplekto dalys turi būti tarpusavyje suderinamos ir paruoštos naudoti be papildomų privalomų pirkimų.
	

	2.2.
	Techniniai reikalavimai.
	Tipas: lankstūs, susukami arba sulankstomi evakuaciniai transportavimo neštuvai be ratų.
	

	
	
	Paskirtis: paciento perkėlimas ir nešimas siauruose praėjimuose, laiptuose, lauko sąlygomis ar masinės nelaimės vietoje; tempimas leidžiamas tik gamintojo nurodytu būdu.
	

	
	
	Medžiaga: sustiprintas vinilu ar PVC dengtas poliesteris, nailonas, Cordura tipo audinys arba lygiavertė dilimui ir plyšimui atspari medžiaga.
	

	
	
	Paviršius: nesugeriantis kraujo ir kitų kūno skysčių, atsparus drėgmei, plaunamas ir dezinfekuojamas.
	

	
	
	Ilgis: ne mažesnis kaip 185 cm.
	

	
	
	Plotis: ne mažesnis kaip 55 cm.
	

	
	
	Leistina apkrova: ne mažesnė kaip 180 kg.
	

	
	
	Svoris: ne didesnis kaip 5 kg, įskaitant integruotus diržus, bet ne transportavimo krepšį.
	

	
	
	Nešimo rankenos: ne mažiau kaip 10 sustiprintų rankenų ar rankenų angų: ne mažiau kaip po 4 kiekviename šone ir po 1 galvos bei kojų galuose.
	

	
	
	Paciento fiksavimas: ne mažiau kaip 3 integruoti arba komplekte pateikiami reguliuojami fiksavimo diržai su greito atsegimo sagtimis.
	

	
	
	Tempimo funkcija: sustiprintas kojų galas ir integruotas tempimo taškas arba rankena; gamintojo instrukcijoje aiškiai nurodyta, kad neštuvus galima tempti tinkamu paviršiumi.
	

	
	
	Kojų atrama: konstrukcija turi riboti paciento slydimą kojų kryptimi: integruota kojų atrama, užlenkiamas galas arba lygiavertis sprendinys.
	

	
	
	Laikymas: susukti ar sulankstyti neštuvai telpa į komplekte pateikiamą transportavimo krepšį su rankena.
	

	
	
	Spalva ir ženklinimas: ryški spalva; netinka spalvos, kurios gali kelti asociacijas su karinėmis struktūromis; pažymėta didžiausia apkrova ir gaminio identifikavimo duomenys.
	

	2.3.
	Atitiktis ir dokumentai.
	Pateikiama gamintojo techninė dokumentacija ir naudojimo instrukcija, patvirtinanti apkrovą, medžiagą, valymą ir leidžiamą tempimo būdą.
	

	
	
	Jeigu gaminys pagal gamintojo paskirtį yra medicinos priemonė, pateikiama ES atitikties deklaracija pagal Reglamentą (ES) 2017/745 ir gaminys paženklinamas CE ženklu.
	

	
	
	Standarto EN 1865-1 arba lygiaverčio standarto atitiktis priimama kaip papildomas tinkamumo įrodymas, tačiau nereikalaujama, jeigu tiekėjas kitais patikimais dokumentais įrodo visų minimalių reikalavimų įvykdymą.
	

	2.4.
	Pristatymas ir garantija.
	Kiekvienas neštuvas pristatomas su visais fiksavimo diržais ir individualiu transportavimo krepšiu.
	

	
	
	Tiekėjas pristatymo metu surengia ne trumpesnį kaip 30 minučių naudojimo, lankstymo, tempimo apribojimų ir valymo instruktažą.
	

	
	
	Garantija - ne trumpesnė kaip 24 mėnesiai nuo priėmimo dienos.
	

	3.
	Atrauminiai neštuvai.
	Perkama 12 išilgai atskiriamų “scoop” tipo neštuvų, skirtų pacientui pakelti ir perkelti kuo mažiau jį judinant.
	

	3.1.
	Bendrieji reikalavimai.
	Prekės turi būti naujos, nenaudotos, neeksponuotos ir be defektų.
	

	
	
	Jeigu prekė pagal paskirtį yra medicinos priemonė, ji turi atitikti Reglamentą (ES) 2017/745, būti paženklinta CE ženklu ir turėti ES atitikties deklaraciją.
	

	
	
	Naudojimo ir priežiūros instrukcijos pateikiamos lietuvių kalba; gali būti papildomai pateiktos anglų kalba.
	

	
	
	Visos komplekto dalys turi būti tarpusavyje suderinamos ir paruoštos naudoti be papildomų privalomų pirkimų.
	

	3.2.
	Techniniai reikalavimai.
	Konstrukcija:  neštuvai išilgai atskiriami į dvi dalis ir sujungiami ties galvos bei kojų galais, kad juos būtų galima pakišti iš paciento šonų.
	

	
	
	Medžiaga:  anoduotas arba dažytas aliuminio lydinys, didelio atsparumo polimeras arba lygiavertė lengva, korozijai atspari medžiaga.
	

	
	
	Ilgio reguliavimas: ne mažiau kaip 3 fiksuojamos padėtys; bendras darbinio ilgio intervalas turi apimti bent 165-200 cm.
	

	
	
	Plotis:  ne mažesnis kaip 40 cm ir ne didesnis kaip 48 cm.
	

	
	
	Svoris:  Ne didesnis kaip 10 kg.
	

	
	
	Leistina apkrova:  ne mažesnė kaip 170 kg
	

	
	
	Užraktai:  abiejuose galuose veikiantys saugūs greito sujungimo užraktai; uždarymas turi būti aiškiai patikrinamas vizualiai arba juntamai.
	

	
	
	Rankenos:  integruotos nešimo rankenos abiejuose šonuose; kraštai glotnūs ir tinkami suimti su pirštinėmis.
	

	
	
	Paciento fiksavimas:  komplekte ne mažiau kaip 3 reguliuojami greito atsegimo diržai liemeniui, dubeniui ir kojoms fiksuoti.
	

	
	
	Paviršius:  lygus, nesugeriantis skysčių, plaunamas ir atsparus gamintojo nurodytoms dezinfekavimo priemonėms.
	

	
	
	Diagnostinis suderinamumas:  rentgeno spinduliams pralaidžios atraminės dalys arba gamintojo patvirtintas suderinamumas su rentgenografija; metaliniai užraktai gali sudaryti ribotus artefaktus.
	

	
	
	Sulankstymas:  galimybė sutrumpinti arba sulankstyti laikymui; didžiausias sandėliavimo ilgis ne didesnis kaip 125 cm.
	

	
	
	Ženklinimas:  pažymėta didžiausia apkrova, gamintojas, modelis, partija ar serija ir CE ženklas.
	

	3.3.
	Atitiktis ir dokumentai.
	Gaminys turi atitikti Reglamentą (ES) 2017/745, būti paženklintas CE ženklu ir turėti ES atitikties deklaraciją.
	

	
	
	Pateikiami dokumentai, patvirtinantys atitiktį EN 1865-1 ir, jeigu neštuvai skirti tvirtinti GMP automobilyje, EN 1789, arba lygiaverčiams saugos ir veikimo reikalavimams.
	

	
	
	Pateikiama gamintojo techninė dokumentacija, kurioje nurodyti matmenys, svoris, apkrova, medžiaga, užraktų veikimas ir diagnostinis suderinamumas.
	

	3.4.
	Pristatymas ir garantija.
	Visi 12 neštuvų pristatomi su vienodais fiksavimo diržų komplektais.
	

	
	
	Tiekėjas surengia ne trumpesnį kaip 45 minučių užraktų patikros, saugaus paciento paėmimo, diržų naudojimo ir valymo instruktažą.
	

	
	
	Garantija - ne trumpesnė kaip 24 mėnesiai nuo priėmimo dienos.
	

	4.
	Pristatymo laikotarpis.
	Nurodyti per kiek laiko būtų atliktas prekių pristatymas nuo užsakymo dienos.
	



Aplinkosauginiai reikalavimai:
	Eil. Nr.

	Reikalaujamų parametrų ir sąlygų reikšmės 
	Tiekėjo siūlomų parametrų ir sąlygų reikšmės 

	1.
	Tiekėjas, vykdydamas sutartį, turi siekti mažinti popierinių dokumentų naudojimą ir administracinę informaciją teikti elektroninėmis priemonėmis, kai tai leidžia teisės aktai ir paslaugų pobūdis.
	




_____________________________________________________
	(Tiekėjo arba jo įgalioto asmens pareigos, vardas, pavardė, parašas)

Priedas nr. 2


PASIŪLYMAS 
DĖL PIRMOS PAGALBOS TEIKIMO PRIEMONIŲ
PIRKIMO


____________________
(Data)

	[bookmark: _Hlk231331492]Tiekėjo pavadinimas

	


	Tiekėjo adresas  

	


	Įmonės kodas 

	

	Pridėtinės vertės mokėtojo kodas 

	

	Už pasiūlymą atsakingo asmens vardas, pavardė  

	

	Telefono numeris  

	


	El. pašto adresas  

	




Pastaba. Pildoma, jei teikėjas ketina pasitelkti subtiekėją (-us)
	Subtiekėjo (-ų) pavadinimas (-ai) 

	

	Subtiekėjo (-ų) adresas (-ai) 

	

	Įsipareigojimų dalis, dėl kurios ketinama pasitelkti subteikėją (-us) 
	



Mes siūlome:
	Eil. Nr. 

	Prekės pavadinimas ir aprašymas 
(1)

	Matavimo vnt. 
(2)
	Kiekis 
(3)
	Vieneto kaina, EUR be PVM
        (4)

	Bendra suma kaina EUR be PVM 
(3x4)
	Bendra suma kaina EUR su PVM 


	1.
	Stuburo imobilizavimo lentų komplektas (komplektuojami su ne mažiau kaip trimis reguliuojamais paciento fiksavimo diržais)
	Komplektas
	6
	
	
	

	2.
	Stuburo imobilizavimo lentų komplektas (komplektuojamos su daugkartine “spider” tipo arba lygiaverte daugiataške paciento fiksavimo sistema ir galvos imobilizatoriumi.)
	Komplektas
	2
	
	
	

	3.
	Lankstūs evakuaciniai transportavimo neštuvai.
	Vnt.
	12
	
	
	

	4.
	Atrauminiai neštuvai.
	Vnt.
	12
	
	
	

	
	
	
	             Bendra suma:
	
	


Į pateiktą kainą turi būti įskaičiuotos visos su prekių teikimu susijusios išlaidos, mokesčiai ir rinkliavos bei pristatymu Lietuvoje.
Tais atvejais, kai pagal galiojančius teisės aktus tiekėjui nereikia mokėti PVM, jis pateikia galutinę prekės kainą ir nurodo priežastis, dėl kurių PVM nemoka.

Pasiūlymas galioja iki 2026 m. spalio 30 d.

Kartu su pasiūlymu pateikiami šie dokumentai:

	Eil. Nr.

	Pateiktų dokumentų pavadinimas 
	Dokumento puslapių skaičius 


	
	
	

	
	
	

	
	
	



Šiame pasiūlyme yra pateikta ir ši konfidenciali informacija (pildyti tuomet, jei bus pateikta konfidenciali informacija. Teikėjas negali nurodyti, kad konfidencialus yra pasiūlymo įkainis (kaina) arba, kad visas pasiūlymas yra konfidencialus):

	Eil. Nr. 

	Pateikto dokumento pavadinimas 
	Pateikto dokumento puslapis (-iai) 

	
	
	

	
	
	

	
	
	




______________________________________________________
	(Tiekėjo arba jo įgalioto asmens pareigos, vardas, pavardė, parašas)

			




Priedas Nr. 3




PIRKIMO – PARDAVIMO SUTARTIS Nr. 
Vilnius, 2026 m. rugsėjo   d.


Lietuvos Raudonojo Kryžiaus draugija (toliau UŽSAKOVAS), juridinio asmens kodas 190679146, adresas Statybininkų g. 12, Kaunas, atstovaujama generalinės sekretorės Ingridos Damulienės, veikiančios pagal įstatus, ir UAB „__________” (toliau – TIEKĖJAS), atstovaujama direktoriaus __________, veikiančio pagal įmonės įstatus, toliau kartu vadinami – Šalimis, o kiekvienas atskirai – Šalimi, sudaro šią sutartį (toliau – Sutartis).

1. SUTARTIES DALYKAS
1.1. Šia Sutartimi TIEKĖJAS įsipareigoja pristatyti ir perduoti UŽSAKOVO nuosavybėn Pirkimo Nr. VP_24 „Pirmos pagalbos teikimo priemonių pirkimas“ metu TIEKĖJO laimėtos (-ų) pirkimo dalies (-ių) Prekes, nurodytas Sutarties priede Nr. 1, o UŽSAKOVAS įsipareigoja tinkamai pristatytas Prekes priimti ir už jas sumokėti Sutartyje nustatytomis sąlygomis. 
1.2. TIEKĖJO pristatomos Prekės turi atitikti Pirkimo Nr. VP_24 techninėje specifikacijoje nustatytus reikalavimus, TIEKĖJO pateiktame pasiūlyme nurodytus techninius parametrus, komplektaciją ir kitas pasiūlytas sąlygas. Pirkimo techninė specifikacija ir TIEKĖJO pasiūlymas yra neatskiriamos šios Sutarties dalys. 
1.3. Iki prekių priėmimo visa atsakomybė dėl užsakytos Prekės atsitiktinio sugadinimo tenka TIEKĖJUI. 

2. KAINA
0. Bendra Sutarties kaina už TIEKĖJO laimėtos (-ų) pirkimo dalies (-ių) Prekes yra ______ Eur su PVM (______ Eur be PVM). Atskirų Prekių kiekiai, vieneto kainos ir bendra kiekvienos pirkimo dalies kaina nurodyti Sutarties priede Nr. 2 – TIEKĖJO pasiūlyme.
0. Fiksuota kaina yra galutinė ir apima visas tiesiogines ir netiesiogines išlaidas, susijusias su TIEKĖJO tinkamu sutartinių įsipareigojimų įvykdymu.
0. UŽSAKOVAS TIEKĖJUI už pristatytas Prekes įsipareigoja sumokėti per 30 kalendorinių dienų po perdavimo-priėmimo akto pasirašymo bei PVM sąskaitos-faktūros gavimo dienos. 
0. Pasikeitus PVM dydžiui fiksuota kaina keičiama proporcingai PVM pasikeitimo dydžiui. Kaina perskaičiuojama po Lietuvos Respublikos pridėtinės vertės mokesčio įstatymo pakeitimo įsigaliojimo dienos ir įforminama Šalims pasirašant papildomą susitarimą prie Sutarties, kuris tampa neatskiriama sutarties dalimi. Pasikeitus kitiems mokesčiams kaina nebus perskaičiuojama.

1. ŠALIŲ TEISĖS IR PAREIGOS
3.1. TIEKĖJAS įsipareigoja:
0. Pristatyti Prekes ne vėliau kaip per __  dienų nuo sutarties pasirašymo dienos. 
0. skirti __________ (tel. +370 _______, ______@_______.) atsakingu kontaktiniu asmeniu už Sutarties vykdymą;
0. užtikrinti iš UŽSAKOVO Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
0. suteikti visoms pagal šią Sutartį pristatytoms Prekėms ne trumpesnę kaip 24 (dvidešimt keturių) mėnesių garantiją, skaičiuojamą nuo Prekių priėmimo–perdavimo dienos. Garantiniu laikotarpiu paaiškėjus Prekės trūkumams, atsiradusiems ne dėl UŽSAKOVO kaltės, TIEKĖJAS savo sąskaita įsipareigoja trūkumus pašalinti arba netinkamą Prekę pakeisti tinkama per su UŽSAKOVU suderintą protingą terminą.
3.2. TIEKĖJAS turi teisę:
3.2.1. reikalauti, kad UŽSAKOVAS priimtų kokybišką, techninėje specifikacijoje nustatytus reikalavimus atitinkančias Prekes ir sumokėtų už jas šioje Sutartyje numatytą kainą;
3.2.2. pareikalauti atlyginti nuostolius, jeigu UŽSAKOVAS pažeisdama Sutartį atsisako priimti kokybišką, techninėje specifikacijoje nustatytus reikalavimus visiškai atitinkančias Prekes arba sumokėti už ją nustatytą kainą.
3.3. UŽSAKOVAS įsipareigoja:
3.3.1. skirti __________ (tel. +370 _______, ______@_______.) atsakingu kontaktiniu asmeniu už Sutarties vykdymą. 
3.3.2. UŽSAKOVAS per 10 darbo dienų nuo Prekių pristatymo patikrina jų kiekį, komplektaciją, pateiktus dokumentus ir atitiktį Techninei specifikacijai. Nustačius neatitikimų, apie juos TIEKĖJAS informuojamas raštu ir privalo savo sąskaita per su UŽSAKOVU suderintą protingą terminą, bet ne ilgesnį nei 20 dienų, neatitikimus pašalinti arba Prekes pakeisti tinkamomis. Prekių priėmimo–perdavimo aktas pasirašomas patvirtinus Prekių atitiktį. 
3.3.3. jeigu TIEKĖJAS per 3.3.2. punkte nurodytą terminą trūkumų nepašalina, UŽSAKOVAS pristatytas Prekes grąžina TIEKĖJUI. Gavęs UŽSAKOVO raštą su nurodytais neištaisytais trūkumais ir/ar atsisakymu priimti Prekes, TIEKĖJAS privalo nedelsiant atsiimti Prekes.
3.3.4. sumokėti už Prekes Sutartyje nurodytomis sąlygomis ir terminais.
3.4. UŽSAKOVAS turi teisę:
3.4.1. reikalauti perduoti jai Prekes;
3.4.2. reikalauti atlyginti UŽSAKOVO nuostolius, patirtus Sutarties įvykdymo metu;

4. ŠALIŲ ATSAKOMYBĖ
4.1 Už šioje Sutartyje numatytų įsipareigojimų nevykdymą Šalys atsako pagal Lietuvos Respublikoje galiojančius teisės norminius aktus.
4.2 TIEKĖJAS, laiku nepristatęs Prekės Sutarties 3.1.1. p. nustatytu terminu, UŽSAKOVUI pareikalavus, moka 0,04 % delspinigius nuo bendros Sutarties kainos už kiekvieną uždelstą dieną.
4.3 Tuo atveju, jeigu UŽSAKOVAS laiku neatsiskaito už Prekes, TIEKĖJUI pareikalavus, UŽSAKOVAS moka delspinigius – 0,04 % už kiekvieną pavėluotą dieną nuo laiku neapmokėtos sumos
4.4 Delspinigių sumokėjimas neatleidžia Šalių nuo pagrindinių prievolių įvykdymo.


5. NENUGALIMOS JĖGOS APLINKYBĖS (FORCE MAJEURE)
5.1. Šalis nėra atsakinga už kokių nors įsipareigojimų pagal šią Sutartį neįvykdymą, jei ji geba įrodyti, jog negalėjo įvykdyti įsipareigojimų dėl nepriklausančių nuo jos aplinkybių (force majeure), kurių šios Sutarties sudarymo metu nebuvo ir kurių šalis negalėjo numatyti, išvengti ar nugalėti. Sutarties neįvykdžiusi Šalis privalo nedelsiant pranešti kitai Šaliai apie šių aplinkybių atsiradimą. Force majeure įvykiui užsitęsus ilgiau nei 3 (tris) mėnesius, bet kuri Šalis turi teisę be atsakomybės prieš kitą Šalį (išskyrus prievoles, atsiradusias iki nutraukimo datos) nutraukti Sutartį pranešant apie tai raštu kitai Šaliai.


6. SUTARTIES KEITIMAS IR PASIBAIGIMAS
6.1 Sutartis įsigalioja nuo jos pasirašymo dienos ir galioja iki visiško sutarties įsipareigojimų įvykdymo.
6.2 Sutarties sąlygų keitimas:
6.2.1 Sutarties Šalių valia dėl Sutarties pakeitimo turi būti įforminama rašytiniu susitarimu, pasirašomu abiejų Sutarties Šalių. Jeigu kuri nors šios Sutarties nuostata taptų negaliojančia dėl prieštaravimo imperatyvioms teisės aktų nuostatoms ar dėl kitų priežasčių, tai neatleis Šalių nuo jų įsipareigojimų vykdymo ir, jeigu teisiškai įmanoma, Šalys privalės dėti visas pastangas, kad pasiektų tikslus, kurie ekonominiu požiūriu būtų artimiausi tokiose nuostatose numatytiems tikslams. Tokiu atveju Šalys turi susitarti pakeisti netinkamą nuostatą artimiausia nuostata ir tai įforminti raštu.
6.3 Sutartis gali būti nutraukta šiais atvejais:
6.3.1 abiejų Šalių rašytiniu susitarimu;
6.3.2 vienašališkai UŽSAKOVO iniciatyva, raštiškai apie tai pranešus TIEKĖJUI prieš 5 darbo dienas, jeigu šis delsia ar vėluoja pristatyti Prekę daugiau nei 20 darbo dienų arba nesilaiko kitų Sutarties sąlygų ir po raštiško pranešimo apie tai nesiima visų priemonių, kad būtų pašalinti trūkumai arba laiku tų trūkumų nepašalina per rašte nurodytą protingą terminą, kuris negali būti trumpesnis nei 3 darbo dienos. 
6.3.3 kitais Lietuvos Respublikos civilinio kodekso nustatytais atvejais ir tvarka.
6.4 Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta Sutartyje, lieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

7 SUBTIEKIMAS
7.1. TIEKĖJAS turi teisę Sutarties vykdymui pasitelkti subtiekėjus. TIEKĖJAS atsako už subtiekėjų veiksmus, įsipareigojimų vykdymą ir tinkamą Sutarties įvykdymą taip, kaip už savo veiksmus.

8 BAIGIAMOSIOS NUOSTATOS
8.1 Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 30 dienų, sprendžiami Lietuvos Respublikos teisės aktų nustatyta tvarka Lietuvos Respublikos teismuose.
8.2 Šalys įsipareigoja Sutarties vykdymo metu gautus asmens duomenis tvarkyti teisėtai ir tik tiek, kiek tai būtina Sutarties sudarymui, vykdymui ir administravimui, laikydamosi taikomų asmens duomenų apsaugą reglamentuojančių teisės aktų. 
8.3 Jeigu keičiasi Sutartį pasirašiusios Šalies rekvizitai, Šalis privalo nedelsiant apie tai informuoti kitą Šalį. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba kad ji negavo pranešimų, siųstų pagal tuos rekvizitus.
8.4 Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais norminiais teisės aktais.
8.5 Šalys patvirtina, kad vykdant šią Sutartį taikomi žaliųjų pirkimų reikalavimai, nustatyti Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu Nr. D1-508.
8.6 Sutarties 1 priedas – Techninė specifikacija (9 lapai), yra neatskiriama Sutarties dalis.
8.7 Sutarties 2 priedas – Pasiūlymas dėl pirmos pagalbos teikimo priemonių pirkimo (2 lapai), yra neatskiriama Sutarties dalis.
8.8 Visa su šia Sutartimi susijusi korespondencija ir pranešimai turi būti rašomi lietuvių kalba ir siunčiami šiais adresais:


JURIDINIAI ŠALIŲ ADRESAI, REKVIZITAI, PARAŠAI

	TIEKĖJAS

UAB „“
Adresas: 
Tel. Nr.: 
El. pašto adresas:
Įmonės kodas: 
PVM mokėtojo kodas: 
Sąskaitos Nr.: 
Bankas: 
Banko kodas: 
	UŽSAKOVAS

Lietuvos Raudonojo Kryžiaus draugija
Adresas: Statybininkų g. 12, LT-50127 Kaunas
Tel. Nr.: 
Juridinio asmens kodas: 190679146
PVM mokėtojo kodas: LT100018444715

